*Likumprojekts*

**Grozījumi Publiskas personas mantas atsavināšanas likumā**

Izdarīt Publiskas personas mantas atsavināšanas likumā (Latvijas Vēstnesis, 2002, 168.nr.; 2003, 183.nr.; 2005, 108., 201.nr.; 2006, 98.nr.; 2007, 56., 103.nr.; 2008, 177.nr.; 2009, 100., 155., 193.nr.; 2010, 178.nr.; 2011, 177.nr.) šādus grozījumus:

1. Aizstāt visā likumā vārdus „laikrakstā „Latvijas Vēstnesis”” ar vārdiem „oficiālajā izdevumā „Latvijas Vēstnesis”” attiecīgā locījumā.

1. 11.pantā:

Izteikt otro daļu šādā redakcijā:

„(2) Sludinājumi par publiskas personas kustamās mantas izsoli publicējami institūcijas, kas organizē nekustamā īpašuma atsavināšanu (9.pants), mājaslapā internetā un attiecīgās pašvaldības teritorijā izdotajā laikrakstā, bet, ja pārdodamās kustamās mantas kopējā nosacītā cena pārsniedz 3500 *euro*, — arī oficiālajā izdevumā „Latvijas Vēstnesis". Sludinājumi par pašvaldību kustamās mantas izsoli papildus publicējami kārtībā, kādā tiek publicēti pašvaldību domju saistošie noteikumi.”

Izteikt ceturto daļu šādā redakcijā:

„(4) Ja valsts vai atvasinātas publiskas personas, kas nav pašvaldība, mantas vērtība pārsniedz 3500 *euro*, par tās izsoli paziņo attiecīgajai valsts vai atvasinātas publiskas personas revīzijas komisijai, ja tāda ir izveidota, bet par pašvaldības mantas izsoli, ja šīs mantas vērtība pārsniedz 1400 *euro*, — pašvaldības revīzijas komisijai, ja tāda ir izveidota.”

1. Izteikt 37.panta pirmās daļas 1.punktu šādā redakcijā:

„1) kustamās mantas atlikusī bilances vērtība pēc grāmatvedības uzskaites datiem ir mazāka par 700 *euro*. Šajā gadījumā pārdošanas cena nedrīkst būt mazāka par atlikušo vērtību;”

1. Likums stājas spēkā 2014.gada 1.janvārī.

Finanšu ministrs A.Vilks

09.08.2013. 14:00 221

I.Lipovska, 67083965

Inta.Lipovska@fm.gov.lv